En Nacho és un excel.lent amfitrió. Abans i durant l'estada la comunicació va ser bona. Es va oferir a fer el servei de trasllat a l'aeroport per un preu competitiu, però el millor és que això, a la pràctica, va possibilitar un check in avançat i un check out com el d'un hotel, on et permeten guardar les maletes fins la sortida del vol a la tarda. L'apartament té una situació immillorable, a pocs minuts de la catedral, el barri de Santa Cruz i el de Triana, la plaça Espanya, els jardins de Maria Luisa, l'Ajuntament... Nosaltres érem quatre persones i l'espai és perfecte, encara que només hi hagi un bany. Tot i que es troba en una planta baixa està molt ben aïllat dels sorolls. No té vistes al carrer, ni sol, però hi ha un parell de petits patis ideals per sortir a fumar o prendre la fresca, i suposo que a l'estiu, quan fa molta calor, no es troba a faltar el sol. Finalment vull destacar la decoració, de bon gust i pràctica. Recomanaré el lloc als amics.